Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: a 41/2004. (IV. 7.) GKM rendelethez
Paragraph Index: 986

e) A II. alkalmassági kategóriában a gépjármûvezetõ pályaalkalmasságának megítélésénél figyelembe kell venni a jelentkezõ speciális járulékos megterheléseket és a hibás gépjármûvezetõi magatartás következményeinek várható súlyosságát. Ennek keretében kiemelten vizsgálni kell, hogy ea) a szállított személyek számának változása (növekedése) miként hat a gépjármûvezetõ pszichés igénybevételére, megterhelésére (autóbusz, trolibusz), eb) a gépjármûvezetõ a biztonságos gépjármûvezetés követelményeinek teljesítésén túlmenõen képes-e az utasokkal megfelelõen foglalkozni (taxi, autóbusz, trolibusz), ec) a gépjármûvezetõ hogyan alkalmazkodik a megszokottól eltérõ közlekedési feltételekhez (hosszú utak, monotónia, telítõdési hatások).

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes